**Magyar Ultiszövetség**

Budapest

Ananász u 46

1172

Ikt: szám: Eln.-3/2020. 09.08

**JEGYZŐKÖNYV**

Készült a Magyar Ultiszövetség 2020. szeptember 8-ai elnökségi ülésén.

Az elnökségi ülés helye: Budapest, IV. ker. Szent István tér 14 (*a Polgármesteri Hivatalalagsorában lévő terem)*

Jelen vannak: az **elnökség tagjai** és a **meghívottak** az alábbiak szerint:

|  |  |  |
| --- | --- | --- |
| Muzslai Róbert elnök | Gyöngyösi Géza főtitkár | Borbély Imre alelnök |
| Dienes János alelnök | Farkas Gyula alelnök | Gégény Tamás alelnök |
| Nagy István alelnök | Pápai László alelnök |  |

**Hiányzó elnökségi tag:** Pusztai Péter alelnök

**Meghívottak:**

Bartos Gábor Bírói Testület elnöke

Tóth Bálint gazdasági ügyeket intéző

Muzslai Róbert elnök köszönti a megjelenteket és 14 óra 05 percben megnyitja az Elnökségi ülést. Megállapítja, hogy az Elnökségi ülés határozatképes.

Az elnök az Elnökségi ülés jegyzőkönyvének vezetésére Tóth Bálintot, a jegyzőkönyv hitelesítésére Borbély Imre alelnököt javasolja, amit az elnökség mind két személyt egyhangúan elfogadja.

**1/2020. 09. 08. számú Elnökségi határozat**

Az elnökség egyhangú szavazata alapján az elnökségi ülés jegyzőkönyvvének vezetésével Tóth Bálintot, a jegyzőkönyv hitelesítésével Borbély Imre alelnököt bízta meg.

Az elnök jelezte, hogy a koronavírus járvány enyhülésére figyelemmel hozott kormányzati intézkedéseket követően hozott Elnökség döntései alapján sikeresen lezajlott a Magyar Ultiszövetség 2020. évi bajnokságainak selejtezői. A bajnokság folytatását, az elődöntők rendezését a megélénkülő vírus helyzetre figyelemmel újra kell gondolni.

Az Elnökségi ülés napirendje – a főtitkár által elektronikus levélben kiküldött napirendi pontoknak megfelelően – a következő.

1. Beszámoló NUB versenyeinek lebonyolításáról
2. További teendők meghatározása koronavírus helyzet ismételt felerősödésére tekintettel
3. A döntők díjazásának meghatározása
4. Egyebek

Megkérdezi, hogy van-e további napirendi javaslat. Módosító vagy új napirendi javaslat nem merült fel. Az elnökség tagjai a részükre megküldött és az elnök által javasolt napirendi pontokat az Elnökség egyhangúan elfogadta.

***2/2020. 06. 06. számú Elnökségi határozat***

*Az Elnökség a meghívóban szereplő napirendi pontokat tárgyalja.*

1. **Beszámoló a versenyek lefolytatásáról**

Az elnök tájékoztatja az elnökséget, hogy a korábbi elnökségi ülésen hozott döntéses – a versenyek halasztása, majd újraindítása, a rugalmas verseny szervezés eredményes volt. A koronavírus járvány a verseny rendszerében legjobban, a létszámból adódóan a – legnagyobb érdeklődéssel kísért – társasági ulti versenyeket érintette.

Koronavírussal fertőzött versenyző nem vett részt a verseny rendszerben, a selejtezők – a sűrű időpontok mellett is – eredményesen lezárultak. A tagszervezetek visszajelzései igazolták az Elnökség döntésének helyességét.

A koronavírus járvány ismételt megjelenése és felerősödése kapcsán szeptemberben hozott kormányzati döntések arra mutatnak, hogy újból át kell gondolni a Szövetség versenyrendszereit, amelyeknél a társasági ulti bajnokság elődöntők megszervezése – figyelemmel az egészség biztonságra – nem kis feladatot jelentenek az Elnökségnek és a versenyek szervezésében résztvevő tagszervezeteknek.

A halasztott versenyek – az egyébként is feszített éves versenynaptár miatt – az egyeztetett időpontok elnökség és a tagszervezetek általi elfogadásával és támogatásával volt eredményesen végre hajtható.

1. **A További teendők meghatározása koronavírus helyzet ismételt felerősödésére tekintettel**

A versenyek rendezésével a verseny rendszer továbbvitelével szakágankét a következő feladatokat kell végrehajtani.

1. **Társasági ulti bajnokság**

A koronavírus járvány helyzetre figyelemmel az elődöntők tervezettek szerinti – 99 fő részvételével való – lebonyolítása a versenyzők életkorát figyelembe véve jelentős kockázatot jelentene.

Az Elnökség a kockázatok mérséklése érdekében arról döntött, hogy az elődöntőt a három régióban, két verseny keretében bonyolítja le. Az elődöntőkbe részvevő versenyzők (99 fő) neve a honlapon közzé lett téve. A régiókban az alábbi létszámmal kerülnek az elődöntők lebonyolításra: nyugati régió 37 fő, déli régió 31 fő, keleti régió

Az Elnökség úgy döntött, hogy a társasági ulti 21-fős döntőjében a régiókból a következő létszámok jutnak be.

**Keleti régió:** 6 fő

**Déli régió:** 6 fő

**Nyugati régió:** 8 fő

A 21-ik résztvevő a három régió összesített eredmény alapján a legtöbb pontszámot elért versenyző.

A társasági elődöntők régiónként az alábbi időpontokban lesz megrendezve:

I. Elődöntő: 2020. szeptember 12, szombat,

II. Elődöntő: 2020. szeptember 26, szombat,

**Az elődöntő helyszínek:**

**Keleti régió:** I. Elődöntő: Debrecen, II. Elődöntő: Nyíregyháza

**Déli régió:** I. Elődöntő: Kecskemét, II. Elődöntő: Szeged

**Nyugati régió:** I. Elődöntő Budapest, Budapest

A társasági ulti elődöntő helyszíneket és az időpontokat a Szövetség honlapján soron kívül közzé kell tenni. A versenyeken a szájmaszk lehetőség szerinti legyen viselve. Az egyéb védőeszközökről (kézfertőtlenítő stb.) a rendező egyesületnek kell gondoskodnia.

***3/2020. 09. 08. számú Elnökségi határozat***

*A társasági ulti elődöntő versenyeket az Elnökség által meghatározott időpontokban a régiókban 2 alkalommal kell megszervezni.*

*Felelős a területi felelős együttműködve a versenyt rendező tagszervezettel. (Természetesen alkalmazkodva kialakult helyzet miatt szükségessé váló eltérésekhez (terem, helyiség rendelkezésre állása).*

1. **Csapat és sportulti döntő**

A sportulti verseny döntő rendezése kapcsán az elnök megfogalmazta, hogy a verseny rendezésében meg kell maradni dr. Szabó Imre vezető szerepének, aki sok munkát fektetett be, hogy a versenyek zökkenőmentesen legyenek lebonyolítva.

A sportulti verseny döntő rendezésében, 2020-ban marad a korábban kialakított lebonyolítási rend.

Az Elnök jelzi, hogy **csapat és sportulti döntők** rendezése helyszíne és időpontja – esetleges későbbi döntés esetétől eltekintve – a verseny naptár szerintiek azok nem kerültek módosításra.

*A* megadott időpontban szervezett elődöntő versenyeket követően a döntő – jelenlegi állapot szerint – az eredeti terv szerinti időpontban kerül megrendezésre.

1. **A döntők díjazása**

Muzslai Róbert elnök elmondta, a beszedett bevételekre, a Szövetség teherbíró képessége alapján, az elnökségi tagokkal egyetértésbe kerüljön meghatározásra a döntő részvevőinek a díjazása.

1. A társasági ulti elődöntőkön az első három helyezettet kupa díjazásban kell részesíteni. A Keleti és a Déli régióban az 1-6 helyezett részére az előzőek mellett oklevelet kell adni.
2. A társasági döntő 21 fő részvevője részére kupa, az 1-9 helyezettet anyagi díjazásban kell – legfeljebb 250 ezer Ft összértékben – részesíteni az Elnökség által meghatározottak szerint.
3. A sportulti döntő 1-3 helyezettet kupa, 4-6 helyezettet érem és az 1-3 helyezettet – legfeljebb 100 ezer Ft összértékben – anyagi díjazásban kell részesíteni.
4. A csapatverseny döntő 1-3 helyezést elért csapat tagjait kupa és anyagi díjazásban – legfeljebb 180 ezer Ft összértékben – kell részesíteni az Elnökség által meghatározottak szerint.
5. A döntőn adott kupákat a Szövetség biztosítja, elődöntőként a rendező tagszervezet legfeljebb 10 eFt összegben vásárolhat kupát az 1-3 helyezett részére.

***4/2020. 09.08 számú Elnökségi határozat***

*Az Elnökség a költségvetési lehetőségek ismeretében döntött a döntők díjazásáról, amelyről tájékoztatja a tagszervezetek vezetőit.*

*A tájékoztatásért felelős Gyöngyösi Géza főtitkár.*

Muzslai Róbert elnök jelezte, mindent el kell követni, hogy a döntések szerint legyen a társasági ulti, a csapat és a sportulti verseny szervezve. Sport ulti döntőt a korábbi döntéseknek megfelelően dr. Szabó Imre vezesse.

Az elnök az Elnökségi ülést 16 óra 50 perben bezárta.

Budapest, 2020. szeptember 8.

A jegyzőkönyvet készítette: Tóth Bálint

Muzslai Róbert elnök

A jegyzőkönyvet hitelesítette: Borbély Imre alelnök